Boisbriand (Kebek)

Boisbriand a zo ur gêr e mervent proviñs Kebek, e Kanada. Emañ e rannvro velestradurel Laurentides, war-dro 30 km er gwalarn da v-Montréal. Emañ Boisbriand e kumun [[Thérèse-De Blainville]. Betek 1974 e oa Sainte-Thérèse-Ouest hec'h anv.

 Istor hag ekonomiezh 
E miz Gwengolo 1683 e voe roet gant Loeiz XIV, roue Bro-C'hall, un tiriad bras e Norzh stêr Mille Îles d'an denjentil ha milour breizhat Michel-Sidrac Dugué de Boisbriant. An dalc'h en em lede eus Terrebonne betek stêr du Chêne, e Saint-Eustache.

Liammet a-dost eo Boisbriand ouzh teir maouez : Marie-Thérèse Du Gué de Langloiserie, Suzanne de Langloiserie de Blainville ha Marie-Anne-Thérèse de Blainville Lamarque (anavezet dindan an anv Thérèse de Blainville), merc'h, merc'h-vihan ha merc'h-ioù Michel-Sidrac Du Gué. Kemeret o deus perzh e diazezadur an aotrouniezh, he zrevadennadur hag he diorroadur.

D'ar  e voe diazezet kumun (municipalité) Sainte-Thérèse-Ouest. Un disrann eus parrez vras Sainte-Thérèse e oa. 

E 1964 e voe divizet gant General Motors Kanada (GM) sevel e labouradeg e Boisbriand. Digoret e voe en ur mod ofisiel d'an 12 a viz Here 1965, e lec'hienn a-vremañ ar greizenn genwerzhel Faubourg Boisbriand.

E 1969 e voe ret da gumun Sainte-Thérèse-Ouest en em zispartiañ eus ul lodenn vras eus he ziriad peogwir e oa bet divizet gant gouarnamant Kanada sevel aerborzh etrebroadel Montréal eno.

D'ar  e cheñchas anv ar gumun eus Sainte-Thérèse-Ouest da Boisbriand.

D'an 29 a viz Eost 2002 e serras GM he labouradeg kenstrollañ kirri-tan, an hini nemetañ e Kebek.

Digeriñ a reas stalioù-kenwerzh kentañ "Faubourg Boisbriand" war al lec'hienn e 2007. 

Fedoù heverk istor Boisbriand en XXkantved:
1946 Krouiñ kumun Sainte-Thérèse-Ouest.1959Sevel ar gourhent 151962Sevel ar gourhent 6401964General Motors o tont da Sainte-Thérèse-Ouest1969Ret eo d'ar gêr en em zispartiañ eus ul lodenn eus he ziriad, bremañ e kêr Mirabel.1970Ar statud a gêr a zo roet da Sainte-Thérèse-Ouest d'ar 15 a viz Gouere.1974Dont a ra kêr Sainte-Thérèse-Ouest da vezañ kêr Boisbriand ent-ofisiel.1975Digoret eo ar gourhent 13

 Douaroniezh 
Gant ar stêr Mille Îles eo treset harzoù ar gumun eus ar mervent d'ar biz. 
Redek a ra ar Rivière aux Chiens war-zu ar reter dre norzh ar gêr. 

 Poblañs 

 Melestradurezh 
Aozet e vez an dilennadegoù-kêr e eizh distrig disheñvelhttps://www.electionsquebec.qc.ca/francais/municipal/carte-electorale/liste-des-municipalites-divisees-en-districts-electoraux.php Directeur général des élections du Québec (DGEQ) - Liste des municipalités divisées en districts électoraux.

 BoisbriandMaered abaoe 2002 Dillenadeg Maer 2002 Robert Poirier 2005 Sylvie St-Jean 2009 Marlene Cordato 2013 2017 2021 Christine Beaudette

 Sevenadur ha glad 
Talvoudekaat a ra Boisbriand he istor hag he glad.

War diriad ar gumun ez eus meur a di kozh. Un teuliad diwar o fenn a zo war lec'hienn ar gêr.

Eus ar glad savadurel ez eus kaoz en un teuliad graet  asambles gant kêrioù kumun Thérèse-De Blainville. Deskrivet eo ti kozh Léon Dion peurgetket.

 Gevelliñ 
 . Un emglev mignoniezh a voe sinet etre an daou vaer d'ar . 

 Sportoù 
An FC Boisbriand eo ar c'hlub "soccer" (mell-droad). Krouet e voe e 1977.

E 2011 en em stalias e Boisbriand ar Junior de Montréal, ur c'hlub hoke war skorn. Skipailh Armada de Blainville-Boisbriand a zo ivez.

 Kumuniezh yuzev c'hasidegour 
Emañ kumuniezh yuzev c'hasidegour Kiryas Tosh (kêriadenn Tosh) o chom e lodenn kornôg ar gumun. Un dekvedenn eus ar boblañs eo, ha diazezet e voe e 1964 gant ar rabin  genidik eus Nyírtass (Hungaria).

 Notennoù ha daveoù 

 Liammoù diavaez 
   Lec'hienn ofisiel an ti-kêr
 Lec'hienn ofisiel Ralliement sitoaianed Boisbriand
 Arz ha Sevenadur el Laurentides

Rummad:Laurentides
Rummad:Kêrioù Kebek